GFPT โบรกคาด Q4/65 ฟื้นแกร่ง-ปี 66 ลุ้นกำไรแตะ 2.14 พันล้าน รับส่งออกไก่จีน-ญี่ปุ่นพุ่ง
GFPT โบรกคาดผลงานไตรมาส 4/65 ฟื้นแกร่ง-ปี 66 ลุ้นกำไรแตะ 2.14 พันล้าน รับส่งออกไก่จีน-ญี่ปุ่นพุ่ง แถมต้นทุนขาย-ขนส่งลด แนะซื้อเป้า 18.70 บาท  
GFPT โบรกคาดผลงานไตรมาส 4/65 ฟื้นแกร่ง-ปี 66 ลุ้นกำไรแตะ 2.14 พันล้าน รับส่งออกไก่จีน-ญี่ปุ่นพุ่ง แถมต้นทุนขาย-ขนส่งลด แนะซื้อเป้า 18.70 บาท  
8 ก.พ. 2566

บล.โนมูระ พัฒนสิน ระบุในบทวิเคราะห์วันนี้ (6ก.พ.66) ว่า บริษัท จีเอฟพีที จำกัด (มหาชน) หรือ GFPT แนะนำราคาเป้าหมาย 18.70 บาท คาดกำไรปกติไตรมาส 4/2565 ที่ 400-500 ล้านบาท ฟื้นตัวเทียบช่วงเดียวกันของปีก่อนตามกำลังการผลิตที่เพิ่มขึ้น และปริมาณ ราคาที่เพิ่มขึ้นทั้งไก่ในประเทศและส่งออก
โดยประเมินกำไรปี 2566 ที่ 2,144 ล้านบาท โต 3% เทียบช่วงเดียวกันของปีก่อน จาก 1.การส่งออกไก่ไปญี่ปุ่นและจีนเพิ่มขึ้น 2.ปริมาณการขายไก่ให้ GFN/McKey เพิ่มขึ้น จากทั้งกำลังการผลิตที่เพิ่มขึ้นและการส่งออกที่ดีขึ้น 3.ปริมาณขายไก่ในประเทศเพิ่มขึ้น 4.ต้นทุนวัตถุดิบและการขนส่งลดลง
ด้านราคาหุ้นซื้อขายบน PER 23F ที่ 8 เท่า โดยปัจจัยหนุนระยะสั้นค่าเงินบาทกลับมามีสัญญาณอ่อนค่า ล่าสุดกลับมาที่ระดับ 33.6 บาท/เหรียญสหรัฐ โดยได้ประโยชน์จากการส่งออกไก่ไป ญี่ปุ่น-จีน ที่การบริโภคฟื้นตัวรับการท่องเที่ยว อีกทั้งค่า Freight และราคาต้นทุนถั่วเหลืองลดลง